laion/Wikipedia-Exotic huggingface dataset:
Märts 2013

Märts 2013, kroonika 2013. aasta märts algas reedel ja lõppes 31 ööpäeva pärast pühapäeval. Kuupäevad:   1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 Ameerika Ühendriikides rakendusid automaatsed kulukärped ehk nn sekvester. Itaalias Val di Fiemmes lõppesid 2013. aasta põhja suusaalade maailmameistrivõistlused. Keenias peeti presidendi- ja parlamendivalimised. Presidendivalimised võitis Uhuru Kenyatta, kes sai 50,51 protsenti häältest. Tema ametiaeg algab 9. aprillil 2013. Mikroneesias toimusid parlamendivalimised. Venezuelas suri ametis olnud president Hugo Chávez. Presidendi kohusetäitjaks sai senine asepresident Nicolás Maduro. Süüria valitsuse vastu võitlevad relvastatud mässulised võtsid Süüria ja Iisraeli vahelisel Golani kõrgendikul kinni 21 Süüria ja Iisraeli vahelise relvarahu täitmist jälgivate ÜRO rahutagamisjõudude (UNDOF) rahuvalvajat.[1] Tšehhis astus ametisse president Miloš Zeman. Maltal peeti parlamendivalimised. Süüria mässulised vabastasid pärast neli päeva kestnud pantvangikriisi 21 Filipiinidelt pärit ÜRO rahuvalvajat. Ameerika Ühendriikide kaitseminister Chuck Hageli külaskäigu ajal hukkus Afganistani Kaitseministeeriumi juures toimunud enesetapurünnakus vähemalt 9 inimest ja 14 sai vigastada.[2] Afganistani idaosas asuvas Khowsti linnas rahvusvaheliste korratagamisjõudude ja Afganistani sõjaväelaste ühispatrulli vastu toimunud enesetapurünnakus hukkus kaheksa last ja üks politseinik.[3] Kanadas Londonis algasid 2013. aasta iluuisutamise maailmameistrivõistlused. Euroopa Liidus hakkas kehtima loomadel testitud kosmeetikatoodete ja nende koostisainete impordi ja müügi keeld. Vatikanis algas Benedictus XVI ametist tagasi astumise järel kokku kutsutud konklaav. Argentina kardinal Jorge Mario Bergoglio valiti paavstiks, paavstinimega Franciscus. Euroopa Parlament lükkas esmakordselt ajaloos tagasi Euroopa Liidu eelarve. (Financial Times) Austraalias Melbourne'is Albert Parki ringrajal peetava Austraalia GP-ga algab 2013. aasta Vormel 1 hooaeg. Trinidadis ja Tobagos astus ametisse president Anthony Carmona. Eesti välisministeeriumi asekantsler Lauri Bambus ja Eesti suursaadik Bulgaarias Toomas Kukk avasid Eesti aukonsulaadi Burgasis. Eesti uus aukonsul on Petko Roussinov. Eesti suursaadik Uus-Meremaal Andres Unga andis Uus-Meremaa kindralkubernerile Jerry Mateparaele üle oma volikirja. Suursaadik resideerib Tallinnas. Eesti välisministeeriumi asekantsler Lauri Bambus avas Eesti aukonsulaadi Rootsis Halmstadis. Eesti kaitseminister Urmas Reinsalu ja kaitseväe juhataja Riho Terras avasid Muhu saarel õhuväe uue radarposti. Eesti president Toomas Hendrik Ilves võttis vastu Austraalia suursaadiku Gerald Thomsoni volikirja. Austraalia suursaadik resideerib Stockholmis. Eesti suursaadik Austraalias Andres Unga andis Austraalia kindralkubernerile Quentin Bryce'ile üle oma volikirja. Suursaadik resideerib Tallinnas.
Vallavolikogu

Vallavolikogu on valla omavalitsuse korraldav organ. Vallavolikogu on vastavalt Eesti Vabariigi "Kohaliku omavalitsuse korralduse seadusele" valla omavalitsuse korraldav kõrgeim otsustusorgan, kellel on õigus korraldada valla eluolu. Eesti põhiseaduse järgi valitakse vallavolikogu ametisse 4 aastaks. Vallavolikogu juhib volikogu esimees. Eestis on vallavolikogud tegutsenud 1866–1940 (tollal ka kogukonna volimeestekogu) ja alates 1993. aastast. omavalitsus vallavalitsus Eesti entsüklopeedia. 10. köide: TÜRI–Y. Tallinn: Eesti Entsüklopeediakirjastus, 1998, lk 191. Kohaliku omavalitsuse korralduse seadus, RT I 2004, 81, 542
Paul Tamkivi

Paul Tamkivi (18. aprill 1927 Ruhve – 24. mai 2012) oli eesti elektrotehnikateadlane. Ta lõpetas 1945. aastal Saaremaa Keskkooli ja 1952. aastal elektriinsenerina Tallinna Polütehnilise Instituudi. 1988. aastal kaitses tehnikadoktori väitekirja. Ta töötas aastatel 1951–1952 tehases Volta. Aastatel 1952–1998 töötas ta Eesti TA Termofüüsika ja Elektrofüüsika Instituudis, sh aastatel 1957–1961 oli ta elektrotehnika ja elektrimasinate sektori juhataja, 1961–1989 instituudi teadusdirektor, 1989–1994 instituudi direktor ning 1994–1998 juhtivteadur. Ta on uurinud elektrimasinate, elektriliste silumisfiltrite ja plasmageneraatorite toiteseadmeid ning tegelenud teaduse ajalooga. 2004 Saare maavalitsuse teeneteplaat Tema poeg Raivo Tamkivi (1953–2012) oli füüsik ja teadusparkide rajaja, pojapoeg Sten Tamkivi on infotehnoloog, vennapoeg Jaanus Tamkivi on poliitik. "Arhiivikoopia". Originaali arhiivikoopia seisuga 7. juuli 2015. Vaadatud 4. detsembril 2012.{{netiviide}}: CS1 hooldus: arhiivikoopia kasutusel pealkirjana (link)
Kostivere karstiala

Kostivere karstiala on Kostivere alevikus Jõelähtme vallas asuv karstiala, mille on kujundanud Lasnamäe lademe lubjakivist läbi voolav Jõelähtme jõgi. Karstiala on 2,5 km pikk ja 0,5 km lai. Ala geograafilised koordinaadid on 59° 26′ 17″ N, 25° 6′ 30″ E. See on rikas mitmesuguste karstivormide poolest. Näiteks esineb seal arvukalt pikki ja kitsaid avalõhesid, karstilehtreid ning jäänukpankasid. Koobastest on suurim Karjakelder, millel on pikkust 6 m, laiust 4 m ja kõrgust 2,5 m. Karstialal eristatakse kahte enamkarstunud piirkonda – Suurt langatusala ja Väikest langatusala. Suur langatusala algab umbes 700 meetri kaugusel kurisust, kui maapind läheb üle avalõhedest liigestatud veertega 300 meetri pikkuseks ja muutliku laiusega langatusoruks. Selle pindalaks on umbes 15 ha ja see on moodustunud kahe erineva lõhesüsteemi ristumiskohas. Mõnisada meetrit edasi asub aga Väike langatusala, kus jõesäng täitub veega vaid lühikeseks ajaks kevadperioodil. Karstiala järgi on nime saanud Väo kihistu Kostivere kihistik. Karstiala parimal paljandil on ülemised 1,4 meetrit Koljala kihistiku lubjakivid. Järgneb 40 cm sama kihistiku paksukihilist lubjakivi, seejärel 10 cm savikat lubjakivi. Allpool on kolm meetrit Kostivere kihistiku puhast paksukihilist lubjakivi. Kostivere kurisu Kostivere seen Kostivere karstiala Kostivere karst Kostivere karstiala pinnamoodustised Kostivere maastikukaitseala Kostivere kihistik Eesti Stratigraafia Komisjoni andmebaasis (vaadatud 17.08.2019) Eesti stratotüüpsed paljandid Kostivere maastikukaitseala Eesti looduse infosüsteemis Kostivere karstiala Rebala muinsuskaitseala Karstinähtused Eestis Tartu Ülikooli geoloogiamuuseum
Djakivtsi

Djakivtsi (ukraina keeles Дяківці) on küla Ukrainas Vinnõtsja oblastis Litõni rajoonis. Elanike arv on 1343. Pindala on 0,461 km². Djakovtsis on sündinud ukraina kirjanik Mõhhailo Stelmahh (1912–1983). Стельмах Михайло Панасович УкрЛіб. Vaadatud 23. septembril 2023
Žurava

Žurava (ukraina keeles Журава) on küla Ukrainas Vinnõtsja oblastis Lõpovetsi rajoonis. Elanike arv on 342. Pindala on 1,44 km².
Phở

Phở (pho) on populaarne Vietnami nuudlisupp, mida serveeritakse kas veise- (phở bò) või kanalihaga (phở gà). See pärineb Nam Địnhi provintsist, kust levis Hanoisse. Pho'd süüakse peamiselt Vietnamis, kuid pärast Põhja-Vietnami võitu Vietnami sõjas tõid põgenikud selle kaasa ka Ameerikasse ja Euroopasse. Pho'd süüakse tavaliselt hommikusöögiks.
Halliste rahvamaja

Halliste Rahvamaja on rahvamaja Halliste alevikus aadressil Klubi 5. 1946. aastal tööd alustanud klubihoone renoveeriti aastatel 2008–2010. Rahvamaja juhataja on Laine Pedaja. "Halliste vald: Haridus, kultuur, sport". Originaali arhiivikoopia seisuga 20. juuni 2012. Vaadatud 5. detsembril 2012.
Faasiverb

Faasiverb on verb, mis väljendab tegevuse algust või lõppu. Faasiverb moodustab lauses koos ma-tegevusnimega ahelverbi. Algust väljendavad nt verbid hakkama, asuma, minema, tulema, jääma, kukkuma, lööma, puhkema, kargama, süttima koos supiini illatiiviga: Mihkel hakkas jooksma. Postiljon asus kirju laiali kandma. Vanaema läks rohima. Koer tuli sööma. Nad jäid hotelli ööbima. Boss kukkus karjuma. Jalgpallur lõi palli minema. Laps puhkes nutma. Maali kargas tantsima. Maja süttis põlema. Lõppu väljendab verb lakkama koos supiini elatiiviga: Auto lakkas sõitmast. Lammas lakkas muru närimast. Tööline lakkas töötamast. Vihm lakkas sadamast. Lõvi lakkas jahtimast. Mati Erelt, Reet Kasik, Helle Metslang, Henno Rajandi, Kristiina Ross, Henn Saari, Kaja Tael, Silvi Vare 1993. Eesti keele grammatika II. Süntaks. Lisa: Kiri. Tallinn: Eesti Teaduste Akadeemia Keele ja Kirjanduse Instituut, § 481
Mulgi Häärber

Mulgi Häärber on eraomanduses olev eakate hooldekodu. See asub Halliste alevikus aadressil Viljandi mnt 4. 1912. aastal valmis linakaupmees Mathieseni tellimusel ehitatud juugendvilla. Nõukogude okupatsiooni perioodil oli hoones masina-traktorijaam ja hiljem sovhoosi kontor. Mulgi Häärberi eakatekodu avati pärast hoone renoveerimist 2009. aastal. Märtsis 2021 alustati eakatekodu suhtes kriminaalmenetlust. Halliste hooldekodus toimuvat asus uurima politsei, ERR, 23. märts 2021 Koduleht
Michael Anthony (poksija)

Michael Anthony Parris (sündinud 4. oktoobril 1957 Georgetownis) on Guyana endine poksija. Anthony sai kukk-kaalus (kuni 54 kg) 1980. aasta Moskva olümpiamängude poksivõistlustel pronksmedali, kaotades poolfinaalis hilisemale kuldmedali- ja olümpiavõitjale Juan Hernándezele (Kuuba). Ta oli esimene ja on seni ainus Guyana poksija ning ka sportlane, kes on olümpiamängudel võitnud medali. Anthony poksis novembrist 1982 kuni novembrini 1995 elukutselisena. Ta pidas kokku 29 kohtumist, millest võitis 17 (neist 4 nokaudiga) ja kaotas 10 (neist 3 nokaudiga) kohtumist ning 2 kohtumist jäi viiki. 22. suveolümpiamängude poksivõistlus. Moskva 1980. Tulemused inglise keeles Michael Anthony (poksija) veebisaidil Olympedia (inglise) Michael Anthony (Parris) lehel BoxRec. Inglise keeles
Rebassidrik

Rebassidrik (Passerella iliaca) on tsiitsitajalaste sugukonda kuuluv Põhja-Ameerika lind. Eestis vaadeldi rebassidrikut esimest korda 2012. aasta 2. detsembril Haapsalus. Saksa loodusteadlane Blasius Merrem kirjeldas 1786. aastal Kanadas taksoni Fringilla iliaca. Rebassidrikut käsitletakse mõnikord perekonnas Zonotrichia. Eristatakse rida alamliike , mida vahel rühmitatakse mitmeks liigiks . Pikkus 18 cm. Olenevalt levikupiirkonnast on sulestiku üldine värvus roostepruun, tumepruun või hall. Rebassidrik on levinud Kanadas ja USAs. Ta on tavaline asukas okasmetsavööndi ja mandri lääneosa mäestike vooluveekogude kaldavõsas. Osa linde talvitab Californias tšaparralis.. Rebassidrik ehitab pesa varjulisse kohta maapinnale või madalale selle kohale puule või põõsale. Pesa on kausjas, paksuseinaline, koosneb rohust, samblast ja lehtedest. Kurnas on tavaliselt neli või viis muna. Toiduks on peamiselt putukad ja muud selgrootud, mida otsib maapinda jalgadega kraapides. Sööb ka seemneid ja marju. http://www.estbirding.ee/ http://ibc.lynxeds.com/species/ http://www.zoonomen.net http://avibase.bsc-eoc.org/avibase.jsp http://bna.birds.cornell.edu/bna/species/715/articles/introduction http://www.audubonbirds.org/species/Birds/Fox-Sparrow.html Rebassidrik andmebaasis eElurikkus Inga-Gretel Linkgreim "Eestis nähti Euroopas üliharuldast rebassidrikut" ERR, 4. detsember 2012. Ulvar Käärt "Üliharuldane rebassidrik meelitab Eestisse huvilisi" EPL, 4. detsember 2012. Risto Mets "Linnuharulduse leid meelitab suleliste uurijaid kogu Euroopast" Postimees, 3. detsember 2012. "Haapsalus peatunud haruldane rebassidrik rändas Utö saarele" Postimees, 20.12.2012
Eksplikatsioon

Eksplikatsioon on mitmetähenduslik sõna: Eksplikatsioon on plaanide ja kaartide tingmärkide seletus. Eksplikatsioon on loogikas ebatäpse termini täpsustamine. Eksplikatsioon on sama, mis filmitiitrid. Eksplikatsioon on teatrialas näitejuhi või lavastaja koostatud lavastusplaan. TEA entsüklopeedia (e-väljaanne: http://www.ents.ee:81/Default.aspx?aid=11216 (vaadatud 02.12.2012)) Eesti kirjakeele seletussõnaraamat, 2009. [1] (vaadatud 04.12.2012)
Eksplikatsioon (loogika)

Eksplikatsioon on terminile täpsema tähenduse andmine. Näiteks defineeritakse temperatuur molekulide soojusliikumise kineetilise energia kaudu ning see on mõõdetav termomeetri abil. Enne niisuguseid täpsustusi sai temperatuurist rääkida vaid kasutades sõnu "soe", "külm" jms, mis on ilmselt väga ebamäärase tähendusega. Meos, I., 2002. Filosoofia sõnaraamat. Tallinn, kirjastus Koolibri. Lk 55
Eesti relvajõud

Eesti relvajõud olid Eesti riigikaitse ülesehituse aluseks olnud 1938. aasta "Riigikaitse rahuaegse korralduse seadus", mille § 5 kohaselt: Eesti sõjavägi; Sõjaministeeriumi üksused ja asutised, mis allusid Sõjaministrile; Eesti piirivalve, mis allus Siseministrile; Kaitseliit ― riigi sisemise ja välise julgeoleku kaitse alal. Riigikaitse rahuaegse korralduse seaduse §6 kohaselt moodustasid sõjaväe: sõjaväe keskasutised: Sõjavägede Staap ja väeliikide inspektuurid; maa-, mere- ja õhuväe väekoondised; sõjavägede õppeasutised.  Pikemalt artiklis Eesti sõjaväe ja Sõjaministeeriumi organisatsioon (1939) Pärast Eesti iseseisvuse taastamist 1991. aastal, on Eesti Vabariigi relva- ehk Eesti kaitsejõudude ülesehituse aluseks 2002. aastal kinnitatud "Rahuaja riigikaitse seadus" Eesti riigikaitse Eesti kaitsejõud Riigikaitse rahuaegse korralduse seadus, RT 1938, 29, 234. Rahuaja riigikaitse seadus, RT I 2002, 57, 354
Merisalat

Merisalat (Cochlearia) on taimeperekond ristõieliste sugukonnas. Perekonda kuulub umbes 30 liiki ühe- ja mitmeaastaseid taimi. Liikide levilaks on põhjapoolkera parasvööde ja arktilised alad. Enamasti leidub neid rannikul, kaljudel ja soolase veega soodes, kus kõrge soolatalvus aitab neil konkureerida suuremate, kuid soolatundlikumate liikidega. Merisalati liike kasvab ka mäestikes ja tundras. Merisalatid on enamasti 5–20 cm kõrgused roomavad taimed. Terveservalised lehed on kas ümarad, lusikakujulised või mõnedel liikidel hõlmised. Lehed on 1–5 cm pikad ja lihavad. Nelja kroonlehega lühikesel õievarrel õied on valged. Eestis esineb harva taani merisalat. Cochlearia acutangula Cochlearia aestuaria Cochlearia alatipes Cochlearia anglica Cochlearia aragonensis Cochlearia changhuaensis Cochlearia cyclocarpa Cochlearia danica – taani merisalat Cochlearia fenestrata Cochlearia formosana Cochlearia fumarioides Cochlearia furcatopilosa Cochlearia glastifolia Cochlearia groenlandica Cochlearia henryi Cochlearia hui Cochlearia lichuanensis Cochlearia longistyla Cochlearia megalosperma Cochlearia microcarpa Cochlearia oblongifolia Cochlearia officinalis – ürt-merisalat Cochlearia paradoxa Cochlearia polonica – poola merisalat Cochlearia rivulorum Cochlearia rupicola Cochlearia sessilifolia Cochlearia sinuata Cochlearia tatrae Cochlearia tridactylites Cochlearia warburgii Kaht varem merisalati perekonda kuulunud liiki käsitletakse nüüd eraldi perekondades: Armoracia rusticana – aed-mädarõigas (varem Cochlearia armoracia) Wasabia japonica – jaapani vasaabia (varem Cochlearia wasabi)
Ekstensionaalne kontekst

Ekstensionaalne kontekst (inglise extensional context) on lause, milles sama osutusega sõnu või väljendeid võib teineteise vastu välja vahetada ilma lause tõeväärtust muutmata. Ekstensionaalse konteksti vastand on intensionaalne kontekst (inglise intensional context), kus nõnda toimida ei saa. Meos, I., 2002. Filosoofia sõnaraamat. Tallinn, kirjastus Koolibri. Lk 56
Plummeri-Vinsoni sündroom

Plummeri-Vinsoni sündroom (inglise keeles Plummer-Vinson syndrome) ka Kelly-Patersoni sündroom või sideropeeniline (rauavaeguse) düsfaagia. Haiguslik seisund on nimetatud kahe ameeriklase, arst Henry Stanley Plummeri ja kirurg Porter Paisley Vinsoni järgi. Plummeri-Vinsoni sündroomi kahtlustus tekib, kui esinevad söögitoru, just ülemise sulguri juures oleva osa, kitsenemise tõttu tekkivad neelamisraskused, rauapuudusaneemia ning suulimaskesta kärbumine. Kaasuvad sümptomid: nõrkus; odünofaagia (valulik neelamine); atrofeerunud glossiit (atrophic glossitis) – atrofeerunud keelepõletik; suupõletik (inglise angular stomatitis); suurenenud epiteelkoe pahaloomulise kasvaja ehk kartsinoomi oht Diagnoosi panemist alustatakse patsiendi kaebuste kuulamisega ning laboratoorsete analüüside tulemuste kokkuvõtte põhjal. Vereanalüüsi(de) kaudu vaadeldakse väikesepunaliblelist aneemiat (microcytic anemia), mis ühtiks rauapuudusaneemiaga. Vajadusel tehakse ka ülemise seedeelundkonna radioloogilised ülesvõtted, endoskoopia jm. Endoskoopilisele suukaudsele vaatlusele lisaks võidakse patsiendi nõusolekul teha diagnoosi kinnitamiseks ka biopsia. Diagnoos kas kinnitatakse või lükatakse ümber, kui võetud rakumaterjali mikroskoopiline uuring tuvastab epiteeliga seotud atroofiat ja/või limaskestaaluse koe kroonilise põletiku jpm. Kui leiab kinnitust rauapuuduseaneemia, siis soovitavad arstid manustada rauda sisaldavaid toidulisandeid. Enamasti aitavad rauarikkad toidulisandid düsfaagia ning valuliku neelamise ja keelepõletiku korral. Kui endoskoopia käigus leitakse tugev kokkutõmbunud ülemise söögitoru võrgustik, on võimalik püüda söögitoru mehaaniliselt laiendada. Laiendamine (kas endoskoopiline, ballooniga ehk medikamentoosne) on aga seotud riskidega, nimelt võib söögitoru augustuda (perforeeruda), söögitoru augustumist loetakse aga suuõõne, söögitoru ja neelu ülaosa epiteelkoe pahaloomulise kasvaja ehk kartsinoomi kasvu käivitajaks. H. S. Plummer. Diffuse dilatation of the esophagus without anatomic stenosis (cardiospasm). A report of ninety-one cases. Journal of the American Medical Association, Chicago, 1912, 58: 2013-2015. P. P. Vinson. A case of cardiospasm with dilatation and angulation of the esophagus. Medical Clinics of North America, Philadelphia, PA., 1919, 3: 623-627. 1996. Meditsiinisõnastik. Tallinn, Medicina
Kallis härra Q

"Kallis Härra Q" on Aino Perviku kirjutatud lasteraamat, mis ilmus aastal 1992. Raamatu illustreeris Edgar Valter. Selle põhjal tehti film "Kallis härra Q".
Élan vital

Élan vital (prantsuse 'elujõud, -impulss') on prantsuse filosoofi Henri Bergsoni termin, mille all ta mõtles maailmas peituvat loovat jõudu, mis aitaks seletada looduses leiduvat iseorganiseerumist ja asjade (organismide) iseeneslikku kompleksset morfogeneesi. Taolise jõu ilmingud on Bergsoni arvates mateeria, organismide elujõud ja eluslooduse evolutsioon, mida loodusteadus ei suuda seletada. Bergsoni arvates võib sellest jõust aimu saada vahetult (intuitsioon), mitte intellektuaalselt või meelelise kogemuse teel. vitalism Meos, I., 2002. Filosoofia sõnaraamat. Tallinn, kirjastus Koolibri. Lk 56
Villpea

Villpea (Eriophorum) on lõikheinaliste sugukonda kuuluv perekond. Perekonda kuulub 25 liiki. Liikide levilaks on põhjapoolkera parasvööndi rabad ning tundrad. Eriophorum altaicum Eriophorum angustifolium – ahtalehine villpea Eriophorum brachyantherum Eriophorum callitrix Eriophorum chamissonis Eriophorum comosum Eriophorum crinigerum Eriophorum gracile – sale villpea Eriophorum japonicum Eriophorum latifolium – laialehine villpea Eriophorum microstachyum Eriophorum russeolum – ruske villpea Eriophorum scheuchzeri – kohev villpea Eriophorum tenellum Eriophorum vaginatum – tupp-villpea Eriophorum virginicum Eriophorum viridicarinatum
San Marino vapp

San Marino vapp on San Marino riigivapp. Vapp hakkas arvatavasti kujunema juba 14. sajandil. Ametlikult kinnitati see 6. aprillil 1862, mil lisati vapile ka kroon. 2011. aastal lihtsustati veidi vapi kujundust. Uue vapi ümber olevad oksad ei harune, tornid on nelinurkse põhiplaaniga ümmarguse asemel ning torniaknad on suunatud paremale poole.
Meelis

Meelis on eesti muistne mehenimi, mis on levinud ka tänapäeval. Nime muistne tähendus on "meeleline" ehk tundlik, tark, kaval. Meelis tähendab ka "lemmiku" ülivõrret.[viide?] 2012. aasta lõpu seisuga elas Eestis Rahvastikuregistri andmetel 3519 Meelist. 1. jaanuari 2017 seisuga oli Eestis eesnimi Meelis 3464 mehel. Meelis on Eestis populaarsuselt 34. mehenimi. Meelis oli keskmiselt 42 aasta vanune (mediaanvanus oli 43). Kõige populaarsem oli eesnimi Meelis vanuserühmas 45–49, kus neid oli 10 000 elaniku kohta 75,45 ning Põlva maakonnas, kus neid oli 10 000 elaniku kohta 46,3. Meelis Aab, saalihoki kohtunik ja endine saalihokimängija Meelis Atonen, ettevõtja ja poliitik Meelis Friedenthal, ulmekirjanik ja teoloog Meelis Hainsoo, laulja Meelis Kaldalu, poliitaktivist Meelis Kanep, maletaja Meelis Kapstas, ajakirjanik Meelis Kiili, sõjaväelane Meelis Kompus, raadio- ja teleajakirjanik Meelis Kubo, mustkunstnik Meelis Lao, ärimees Meelis Lindmaa, jalgpallur Meelis Ludvig, maadleja Meelis Mandel, ajakirjanik Meelis Maripuu, ajaloolane Meelis Michelson, DJ Meelis Milder, majandustegelane Meelis Mälberg, poliitik Meelis Oidsalu, luuletaja ja teatrikriitik Meelis Ots, loomakasvatusteadlane Meelis Paavel, ametnik, Eesti Töötukassa juht Meelis Pai, Eesti Nuku- ja Noorsooteatri direktor Meelis Peitre, jalgpallur Meelis Põdersoo, näitleja Meelis Rooba, jalgpallur Meelis Rämmeld, näitleja Meelis Saueauk, ajaloolane Meelis Säre, sõjaväelane Meelis Vind, helilooja ja klarnetimängija Meelis Virkebau, ettevõtja https://www.eesti.ee/portaal/rrteenus.nimede_stat[alaline kõdulink] https://www.stat.ee/nimed/Meelis
Eluvorm (Wittgenstein)

Eluvorm (inglise form of life, saksa Lebensform) on Ludwig Wittgensteini järgi ühise keelega inimgrupi elu, mis hõlmab nii keelelist kui ka mittekeelelist tegevust. Keel ja inimese eluviis ei ole teineteisest lahutatud – need kujundavad teineteist. Sellist keele ja eluviisi ühtsust nimetaski Wittgenstein eluvormiks. Meos, I., 2002. Filosoofia sõnaraamat. Tallinn, kirjastus Koolibri. Lk 58
Entümeem

Entümeem (kreeka enthymema 'mõte') on arutlus (nt süllogism), mille mõni eeldus või järeldus ei ole sõnastatud. Nt lauses ("Mitte ükski loodusnähtus ei ole üleloomulik, järelikult ei ole ka välk üleloomulik") on sõnastamata eeldus, et välk on loodusnähtus. Meos, I., 2002. Filosoofia sõnaraamat. Tallinn, kirjastus Koolibri. Lk 62
Kumari päevamärk

Kumari päevamärk on endine päevamärk Lääne maakonnas Haapsalu linnas Kumari laiul. Kumari päevamärgi geograafilised koordinaadid on 58° 45′ 47″ N, 23° 20′ 39″ E. Kumari laiul oli esimene ametlik meremärk vähemalt 1851. aastal. Päevamärgiks on punaseks värvitud metallpost. Märgi kõrgus on 11 meetrit. Kumari päevamärk loeti kehtetuks 2009. aastal, sellest ajast märki navigatsiooni abivahendina ei kasutata. Märgi number Veeteede Ameti registris oli 739. "Kumari päevamärk". Originaali arhiivikoopia seisuga 6. märts 2016. Vaadatud 5. detsembril 2012. Teadaanded meremeestele[alaline kõdulink], nr 11, 2009, lk 7